Milžu iela

Milžu iela ir iela Daugavpilī, Vizbuļu apkaimē. Tā sākas krustojumā ar Žagatu ielu, ved ziemeļu un ziemeļaustrumu virzienā, bet pēc 88 metriem pagriežas uz rietumiem un beidzas strupceļā netālu no Zirgezera krasta. Uz Milžu ielu neoficiāli attiecas arī tās turpinājums pretējā virzienā no krustojuma ar Žagatu ielu, kas savienots ar Kamēliju ielu.

Ielas garums ir aptuveni 170 metri, sarkano līniju platums ir 4 metri. Visā garumā Milžu iela klāta ar grants segumu, satiksmes kustība norit abos virzienos vienā joslā. Milžu ielā ir privātmāju un vasarnīcu apbūve. Sabiedriskais transports pa Milžu ielu nekursē.

Iela izveidota Latvijas PSR laikā, bet nosaukums tai piešķirts tikai 2005. gada 25. augustā.

 Ielu savienojumi 
Milžu iela ir savienota ar šādām ielām:
 Žagatu iela (T veida krustojums)
 Kamēliju iela (savienojums ar bezvārda ceļu)

 Atsauces 

Kategorija:Ielas Vizbuļos